Rikunarita-ORG/Wikinium huggingface dataset:
# Roda Ferris

Roda Ferris Chicago asal, dibina untuk Eksposisi Dunia Columbia pada tahun 1893
Great Wheel di Earls Court, London, setinggi 94 m adalah roda Ferris tertinggi 1895–1900
Grande Roue de Paris, setinggi 100 m adalah roda Ferris tertinggi 1900–1920
London Eye, adalah roda Ferris tertinggi 1999 - 2006

**Roda Ferris** (Jawi: ‏رودا فيريس‎‎; kadang kala dipanggil sebagai **roda besar**, **roda pemerhatian**, atau sekiranya struktur yang tinggi **roda gergasi**) adalah sejenis struktur bukan bangunan yang terdiri daripada roda tegak yang berputar dengan komponen yang boleh membawa penumpang (biasanya dirujuk sebagai kabin penumpang, kabin, kapsul, gondola, atau pod) yang dipasang pada rim yang mana apabila roda berputar, ia akan kekal tegak di sebabkan oleh tarikan graviti.

## Sejarah

Roda Ferris telah dicipta oleh George Washington Gale Ferris, Jr., seorang jurubina jambatan dari Pittsburgh, Pennsylvania Amerika Syarkat sebagai sebuah mercu tanda acara Eksposisi Dunia Columbus di Chicago pada tahun 1893. Pameran ini diadakan bersempena ulang tahun ke-400 pendaratan Christopher Columbus di Amerika. Ia bermula apabila pihak penganjur pameran dikatakan menghadapi kesukaran untuk memilih rekaan atau ciptaan yang menepati citarasa orang ramai. Sehinggalah pada suatu hari, semasa George Ferris sedang menikmati makan malam dan mendapat idea, beliau kemudian melakar draf rekaan beliau di atas sehelai napkin. Struktur roda beliau terdiri daripada bahagian roda yang berdiameter 250 kaki dengan 825 kaki lilitan. Roda ini disokong oleh dua buah menara besi dan pasak yang setinggi 45 kaki. Ia merupakan besi tempa yang terbesar pernah dihasilkan pada masa itu. Dua buah enjin dengan 1,000 kuasa kuda diperlukan untuk roda ini berfungsi. Terdapat 36 buah kereta kayu yang boleh memuatkan 60 orang bagi setiap pusingan. Setiap orang akan dikenakan bayaran sebanyak lima puluh sen. Permainan ini berjaya mengutip keuntungan sebanyak AS$726,805.50 sepanjang tempoh pameran ini.

Sejak pengenalan Roda Ferris Chicago asal pada tahun 1893, terdapat sembilan buah roda ferris tertinggi yang pernah dibina. Pemegang rekod roda ferris tertinggi pada masa sekarang adalah High Roller di Las Vegas, Amerika Syarikat yang setinggi 167.6-meter (550 ka). Ia telah dibuka kepada orang awam pada bulan Mac 2014.

## Rujukan
# Modal

**Modal** (serapan Tamil: முதல் *mutal* "permulaan"; juga **barangan modal** atau **modal sebenar**) dalam kefahaman ekonomi mengkhusus kepada faktor pengeluaran yang digunakan bagi menghasilkan barangan atau perkhidmatan yang sendiri tidak digunakan dengan banyaknya sungguhpun ia mungkin susut nilai dalam proses pengilangan. Barang modal mungkin didapati dengan wang ataupun modal kewangan. Pada sebarang masa, jumlah modal fizikal boleh dirujuk sebagai **saham modal**, penggunaan yang berbeza dengan saham modal dalam prinsip perniagaan. Modal merupakan masukan kepada fungsi pengeluaran.

## Gambaran umum

Dalam kewangan dan perakaunan, modal pada umumnya merujuk kepada kekayaan kewangan yang disimpan, terutama yang digunakan bagi memulakan atau mengekalkan sesuatu perniagaan. Konsep kewangan modal diterima oleh kebanyakan entiti bagi penyediaan laporan kewangan mereka. Di dalam konsep kewangan bagi modal, seperti wang laburan atau kuasa membeli yang dilabur, modal adalah sama dengan nilai aset bersih atau ekuiti sesuatu entiti. Dalam konsep fizikal bagi modal, seperti keupayaan beroperasi, modal dianggap sebagai keupayaan pengeluaran berdasarkan entiti, sebagai contoh, unit pengeluaran sehari.

Terdapat empat jenis modal iaitu;

1. Modal dibenarkan / Modal berdaftar / Modal nominal
2. Modal diterbitkan
3. Modal belum diterbitkan
4. Modal berbayar

## Rujukan

Sumber utama
* F. Boldizzoni (2008). *Means and ends: The idea of capital in the West, 1500-1970*, New York: Palgrave Macmillan, 2008, chapters 4-8.
* K.H. Hennings (1987). "Capital as a factor of production," *The New Palgrave: A Dictionary of Economics*, v. 1, pp. 327-33.
# Lahore

| Lahore
لہور لاہور |
| --- |
| Bandar Metropolitan |
| Masjid Badshahi |
| Nickname(s): Mutiara Punjab, Data Ki Nagri, Taman Mughal |
| Negara |  Pakistan |
| Wilayah | Punjab |
| Kerajaan Daerah Bandar | 11 September 2008 |
| Majlis Perbandaran | Lahore |
| Kerajaan |
|  • Type | Daerah Bandar |
|  • Pesuruhjaya Bahagian | Imdadullah bosal |
|  • Pegawai Penyelarasan Daerah | Dr. Ahmad Javed Qazi |
| Keluasan |
|  • Jumlah | 1,772 km2 (684 batu persegi) |
| Ketinggian | 217 m (712 ft) |
| Penduduk (2012) |
|  • Jumlah | sekitar 12,500,000 |
|   | Penduduk daerah Lahore |
| Demonym | Lahori |
| Zon waktu | UTC+5 (PST) |
| Poskod | 54000 |
| Kod dail | 042 |
| Kantonmen Lahore ialah petempatan berasingan yang ditadbir tentera |

**Lahore** (/ləˈhɔːr/; Punjabi: لہور, ALA-LC: [*Lahor*] Error: {{Transliteration}}: unrecognized language / script code: Punjabi (help) sebutan Punjabi: [ləhoːr] ( dengar); Urdu: لاہور‎, ALA-LC: [*Lāhor*] Error: {{Transliteration}}: missing language / script code (help) Templat:IPA-ur) ialah ibu negeri wilayah Punjab dan bandar kedua terbesar di Pakistan. Ia merupakan bandar dengan penduduk Punjabi asal terbesar dan satu pusat bersejarah penting Asia Selatan. Dengan sejarah yang kaya sejak lebih sealaf lalu, Lahore ialah pusat kebudayaan utama Punjab dan Pakistan. Antara bandar paling padat di dunia, Lahore juga dikenali sebagai "Taman Mughal" kerana wujudnya taman-taman yang wujud dari zaman Mughal.

Menurut bancian 1998, jumlah penduduk Lahore ialah 6,310,000 orang. Manakala anggaran kerajaan pada 2010 meletakkan jumlah penduduk Lahore seramai 10 juta orang, iaitu kelima paling banyak di Asia Selatan.

## Rujukan

## Pautan luar

* Tapak sesawang rasmi
# Bebaling

Bebaling kapal terbang.
**Bebaling** (Bahasa Jerman, Bahasa Inggeris: *Propeller*, Bahasa Perancis, Bahasa Sepanyol, Bahasa Portugis: *Hélice*) atau **baling-baling** ialah sejenis alat mekanikal berbentuk kipas yang memindahkan kuasa dengan menukar daya putaran menjadi daya tujahan. Ia digunakan untuk menggerakkan kapal terbang, kapal, kapal selam ataupun bendalir di dalam pam. Ia terdiri daripada satu atau lebih bilah yang beroperasi seperti skru atau sayap yang berputar. Apabila tekanan berbeza antara permukaan depan dan belakang bilah dihasilkan, air atau udara akan memecut di belakang bilah yang akan menghasilkan daya tujahan. Prinsip dinamik bebaling adalah berdasarkan model prinsip Bernoulli dan hukum ketiga Newton.

## Garis pusat bebaling

Garis pusat bebaling kapal terbang.
Garis pusat (diameter) bebaling ditakrifkan sebagai *"Dua kali jarak dari pusat hab bebaling hingga ke hujung bilah"* .

### Nisbah mara kipas (propeller advance ratio)

Nisbah mara kipas, WIKINIUM\_MATH\_PH\_0 dikira menggunakan rumus berikut:

 WIKINIUM\_MATH\_PH\_2
di mana

 WIKINIUM\_MATH\_PH\_4 ialah halaju arus bebas (*freestream velocity*)
 WIKINIUM\_MATH\_PH\_6 ialah laju putaran kipas (*propeller rotational speed*)
 WIKINIUM\_MATH\_PH\_8 ialah garis pusat bebaling
## Komponen bebaling

### Sistem antiais bebaling (*propeller anti-icer*)

Sistem dalam kapal terbang yang mengawal aliran alkohol dan gliserin di sepanjang sibar haluan bilah bebaling bagi mengelakkan pembentukan ais pada bilah.

### Hab bebaling (*propeller hub*)

Bahagian tengah bebaling yang menjadi tempat untuk melekatkan bilah pada bebaling. Bahagian ini juga melekatkan bebaling ke enjin.

Bebaling Kapal Laut
### Brek bebaling (*propeller brake*)

Brek geseran yang digunakan pada enjin turboprop untuk mengelakkan bebaling daripada berputar semasa penerbangan serta ketika pesawat berada dalam kedudukan suai anggul untuk mencegah berlaku kinciran semasa enjin dalam operasi malar.

## Rujukan

## Pautan luar

* Propeller Titanic
* Bebaling kapal terbang Diarkibkan 2011-12-14 di Wayback Machine
# Jiang Zemin

| Jiang Zemin |
| --- |
| 江泽民 |
| Jiang pada 2002 |
|  |
| **Dalam jawatan** 24 Jun 1989 – 15 November 2002 |
| Didahului oleh | Zhao Ziyang |
| Digantikan oleh | Hu Jintao |
|  Presiden Republik Rakyat China |
| **Dalam jawatan** 27 Mac 1993 – 15 Mac 2003 |
| Premier | * Li Peng
* Zhu Rongji
 |
| Naib Presiden | * Rong Yiren
* Hu Jintao
 |
| Didahului oleh | Yang Shangkun |
| Digantikan oleh | Hu Jintao |
| Pengerusi Pesuruhjaya Ketenteraan Pusat |
| **Dalam jawatanPesuruhjaya Parti**: 9 November 1989 – 19 September 2004
* **Pesuruhjaya Negara**: 19 Mac 1990 – 8 Mac 2005
 |
| Timbalan | Kembang
Senarai
* Cao Gangchuan (2002–2005)
* Guo Boxiong (2002–2005)
* Hu Jintao (1999–2004)
* Chi Haotian (1995–2003)
* Zhang Wannian (1995–2003)
* Liu Huaqing (1989–1998)
* Zhang Zhen (1992–1998)
* Yang Shangkun (1989–1993)
 |
| Didahului oleh | Deng Xiaoping |
| Digantikan oleh | Hu Jintao |
|  |
| Maklumat peribadi |
| Lahir | (1926-08-17)17 Ogos 1926 Kiangtu, Kiangsu, Republik China (kini Daerah Jiangdu, Yangzhou, Jiangsu, China) |
| Meninggal dunia | 30 November 2022(2022-11-30) (umur 96) Shanghai, China |
| Parti politik | Parti Komunis China |
| Pasangan | Wang Yeping (k. 1949) |
| Anak | * Jiang Mianheng
* Jiang Miankang
 |
| Ibu bapa | * Jiang Shijun (bapa)
 |
| Tempat belajar | * Universiti Pusat Kebangsaan (pindah)
* Universiti Chiao Tung Kebangsaan (BS)
 |
| Bidang pengkhususan | Jurutera elektrik |
| Kembang
Keahlian majlis pusat
* 1989–2002: Jawatankuasa Pusat Politburo ke-13, ke-14, ke-15
* 1989–2005: Pesuruhjaya Ketenteraan Pusat ke-13, ke-14, ke-15, ke-16
* 1987–2002: Politburo ke-13, ke-14, ke-15
* 1983–2002: Jawatankuasa Pusat ke-12, ke-13, ke-14, ke-15
* 1988–2008: Kongres Rakyat Kebangsaan ke-7, ke-8, ke-9, ke-10, ke-11
 |
|  |

**Jiang Zemin** (17 Ogos 1926 – 30 November 2022) ialah tulang belakang bagi generasi ketiga Parti Komunis China. Beliau berkhidmat sebagai Setiausaha Agung Parti Komunis China diantara tahun 1989 hingga 2002, dan sebagai Presiden Republik Rakyat China ke-5 dari tahun 1993 hingga tahun 2003, dan sebagai Pengerusi Suruhanjaya Ketenteraan Pusat dari 1989 hingga 2004. Pada 26 Januari 2001, beliau bertemu dengan Perdana Menteri Malaysia Mahathir Mohamad.

## Rujukan
# Kedai runcit

Kedai runcit di Alabama, AS
Kampung kedai runcit, Turki
**Kedai runcit** (Jawi: ‏**كداي رونچيت**‎‎) ialah sejenis kedai, tempat aktiviti jual dan beli barangan runcit kepada pengguna. Kedai runcit biasanya menjual makanan mentah kering seperti beras dan tepung, serta pelbagai barangan keperluan rumah lain. Bahan makanan basah biasanya dijual di pasar.

Saiz kedai runcit lebih kecil berbanding dengan kedai borong atau pasar borong. Setiap kampung dan taman perumahan seringkali ada kedai runcit bagi memudahkan penduduk tempatan membeli belah. Apabila penduduk di sesebuah kawasan mencecah ribuan orang, sebuah pasar raya biasanya diperlukan.

Kini, kedai runcit mendapat saingan hebat dari pasar raya dan pasar raya besar seperti Lotus's, Pasaraya Besar Giant dan AEON BiG.
# Zhu Rongji

| Zhu Rongji |
| --- |
| 朱镕基 |
| Zhu pada 2000 |
|  |
| Premier Republik Rakyat China ke-5 |
| **Dalam jawatan** 17 Mac 1998 – 16 Mac 2003 |
| Presiden | Jiang Zemin |
| Naib Premier | Li Lanqing Qian Qichen Wu Bangguo Wen Jiabao |
| Didahului oleh | Li Peng |
| Digantikan oleh | Wen Jiabao |
| **Dalam jawatan** 29 Mac 1993 – 17 Mac 1998 |
| Premier | Li Peng |
| Didahului oleh | Yao Yilin |
| Digantikan oleh | Li Lanqing |
| **Dalam jawatan** 19 Oktober 1992 – 15 November 2002 |
| General Secretary | Jiang Zemin |
|  |
| Maklumat peribadi |
| Lahir |  (1928-10-23) 23 Oktober 1928 Changsha, Hunan, Republik China |
| Parti politik | Parti Komunis China (1949–1958; 1978–) |
| Pasangan | Lao An (k. 1956) |
| Anak | Zhu Yunlai (son) Zhu Yanlai (daughter) |
| Tempat belajar | Tsinghua University (BS) |
| Bidang pengkhususan | Jurutera elektrik |
|  |
|  |
| Nama Bahasa Cina |
| Tulisan Cina Ringkas | 朱镕基 |
| Tulisan Cina Tradisional | 朱鎔基 |
|

| Transkripsi |
| --- |
| Bahasa Mandarin Baku |
| Hanyu Pinyin | Zhū Róngjī |
| Wade–Giles | Chu1 Jung2-chi1 |
| IPA | [tʂú ʐʊ̌ŋ.tɕí] |
| Bahasa Min Selatan |
| POJ Bahasa Hokkien | Chu Iûⁿ-ki |

 |
|  |
|  |
|  |

**Zhu Rongji** (  ; IPA : [tʂú ʐʊ̌ŋ.tɕí] ; lahir 23 Oktober 1928) ialah ahli pesara politik China yang berkhidmat sebagai Premier Republik Rakyat China ke-5 dari 1998 hingga 2003 dan ahli Jawatankuasa Tetap Politbiro Parti Komunis China (PKC) dari 1992 hingga 2002 bersama-sama dengan Setiausaha Agung PKC Jiang Zemin.

## Rujukan
# Xiangqi

*Xiangqi* | Papan Xiangqi dengan buah catur pada kedudukan permulaan |
| Pemain | 2 |
| Masa penyediaan | kira-kira 1 minit |
| Peluang rawak | Tiada |
| Kemahiran yang diperlukan | Taktik, Strategi |

**Xiangqi** (Bahasa Cina: 象棋; pinyin: xiàngqí; Wade-Giles: hsiang4-ch'i2; dengar), merupakan sebuah permainan papan Cina dua orang pemain, yang berada dalam keluarga yang sama dengan catur antarabangsa, chaturanga, shogi, dan janggi. Xiangqi bentuk kini berasal dari China, oleh itu sering digelar sebagai **Catur Cina**.

Xiangqi mempunyai sebuah sejarah yang panjang. Walaupun asal-usulnya tidak jelas, namun permainan ini didapati telah mula dimainkan terawalnya pada abad ke-4 Sebelum Masihi di China.

Xiangqi merupakan salah satu permainan papan yang paling popular di dunia. Ciri-ciri yang unik termasuklah pergerakan unik *pao* (meriam), peraturan yang melarang *panglima* (seperti "raja" dalam catur antarabangsa) daripada bertemu dalam garisan yang sama, serta "sungai" dan "istana" yang mengehadkan pergerakan sesetengah buah catur.

## Pautan luar

* Computer Chinese ChessPDF (221 KiB) (Yen, Chen, Yang, Hsu) — review
* Introduction to Chinese Chess
* An Introduction to Xiangqi for Chess Players
* Essentials of Chinese Chess and of Korean ChessPDF (217 KiB)
* Qianhong Xiangqi — freeware Chinese Chess game for Windows
# Nasi

Semangkuk nasi.
**Nasi** (Jawi: ‏‏ناسي‎‎‎‎) ialah beras yang telah dimasak atau "ditanak" secara direbus mahupun dikukus; penanakan ini bertujuan membangkitkan aroma nasi dan membuatkannya lebih lunak dapat dimakan tetapi masih terjaga konsistensinya.

## Cara menanak nasi

Beras yang hendak dimasak perlu dibilas sebanyak 3 kali untuk membuang kanji berlebihan daripada setiap butir beras agar nasi yang dimasak menjadi gebu, tidak lembik dan tidak mudah basi. Air yang dimasukkan untuk memasak beras mesti disukat agar mencapai isipadu sama dengan jumlah beras kemudiannya ditambah sedikit lagi lebih pada paras satu ruas jari agar mudah disejat. Penanakan nasi dengan air berlebihan dalam proses perebusannya akan menghasilkan bubur. Di Asia dan Amerika Latin, nasi biasanya dimasak menggunakan pemasak nasi.

Warna nasi yang telah masak atau ditanak bergantung kepada jenis beras yang digunakan. Pada umumnya, warna nasi ialah putih jika beras yang digunakan berwarna putih. Beras merah atau beras hitam akan menghasilkan warna nasi yang serupa dengan warna berasnya. Kandungan amilosa yang rendah pada pati beras akan menghasilkan nasi yang cenderung kepada lut sinar dan melekat. Pulut yang patinya hanya mengandungi sedikit amilosa dan hampir semuanya berupa amilopektin, memiliki sifat seperti itu. Beras Jepun (*japonica*) untuk susyi mengandungi kadar amilosa sekitar 12-15% sehingga nasinya lebih melekat daripada nasi yang dimakan di Asia Tropika yang kadar amilosanya sekitar 20%. Pada umumnya, beras dengan kadar amilosa lebih daripada 24% akan menghasilkan nasi yang tidak lekat, keras, dan mudah terpisah-pisah.

Nasi dimakan oleh sebahagian besar penduduk Asia sebagai sumber karbohidrat utama dalam menu seharian. Nasi sebagai makanan ruji biasanya dihidangkan bersama lauk sebagai pelengkap rasa dan juga melengkapi keperluan gizi seseorang. Nasi dapat diolah lagi bersama bahan makanan lain menjadi masakan baru, seperti nasi goreng, nasi lemak atau nasi kerabu.

## Nasi sebagai sumber khasiat

Nasi membekalkan khasiat karbohidrat yang kompleks untuk memberi tenaga kepada aktiviti fizikal tubuh badan. Ia rendah lemak dan garam serta tidak mempunyai kolestrol. Ia juga bebas daripada sebarang pengawet atau perisa tambahan, bebas daripada gluten dan mempunyai indeks glisemik yang rendah.

## Lihat juga

* Padi
* Beras
* Ketupat nasi

## Rujukan
# Stadium Shanghai

*Rencana ini mengenai stadium terbuka di Shanghai. Untuk stadium tertutup, lihat Stadium Tertutup Shanghai.*

| Stadium Shanghai 上海体育场 |
| --- |
|  |
| Lokasi | Shanghai, China |
| Dibuka | 1997 |
| Pemilik | Pusat Sukan & Budaya Asia Timur |
| Permukaan | Rumput |
| Kapasiti | 80,000(max), 65,000(bola sepak) |
| Penyewa |
| Sukan Olimpik Khas 2007 |

**Stadium Shanghai** (上海体育场) merupakan stadium serbaguna di Shanghai, China. Ia seringkali digunakan untuk perlawanan bola sepak. Stadium ini dibina pada 1997 ketika Sukan Nasional Republik Rakyat China ke-8 yang diadakan di Shanghai. Ia boleh menampung muatan 80,000 penonton, jadi stadium ini digelar "Stadium 80,000 penonton"(八万人体育场). Ia juga merupakan salah satu daripada tiga stadium terbesar[] di dunia, dan merupakan stadium kedua terbesar di China selepas Stadium Nasional Beijing disempurnakan pada 2007. Stadium ini akan digunakan bagi acara kelayakan perlawanan bola sepak untuk Sukan Olimpik 2008.

## Nama

Stadium Shanghai hampir menyamai Stadium Tertutup Shanghai, dan dua bangunan ini hanya mempunyai satu perbezaan perkataan sama ada dalam bahasa Cina ataupun bahasa Inggeris. Ramai pihak yang terkeliru akan kedua-dua stadium ini, terutama selepas pembukaan Shanghai Metro Line 4, yang mana ia mempunyai persamaan bagi nama.

## Lihat juga

* Senarai Tempat Olimpik Beijing 2008

## Pautan luar

* World Stadiums entry
* StadiumZone entry
# Gelembung harga aset di Jepun

**Gelembung harga aset di Jepun** (バブル景気, *bubble keiki*, erti harfiah: "ekonomi gelembung") adalah gelembung ekonomi di Jepun dari tahun 1986 hingga 1990 ketika harga saham dan harta tanah menjadi terlampau mahal. Jatuhnya gelembung ekonomi di Jepun terjadi lebih dari satu dekad. Harga saham menurun hingga titik dasar pada tahun 2003, dan bahkan turun lebih rendah lagi akibat krisis kewangan sejagat kini. Penggelembungan harga aset pecah secara bertahap antara tahun 1991 dan 2001 yang disebut Dekad yang Hilang di Jepun.

Perjanjian Plaza 22 September 1985 mengawali terjadinya ekonomi gelembung. Menteri-menteri keuangan dan gubernur bank sentral Perancis, Jerman Barat, Jepun, Amerika Syarikat, dan British sepakat untuk melakukan depresiasi dolar AS terhadap yen Jepun dan Deutsche Mark Jerman melalui intervensi di bursa valuta asing. Sebagai akibat Perjanjian Plaza, nilai yen menguat dengan cepat. Sebelum Perjanjian Plaza, yen diperdagangkan di bursa valas Tokyo pada 242 yen per dolar AS. Pada akhir 1985, yen telah menjadi begitu kuat hingga melewati 200 yen per dolar AS. Nilai yen menguat hingga 128 yen per dolar AS pada awal tahun 1988.

Hingga Februari 1987, tingkat diskonto rasmi diturunkan sebanyak 5 kali sebagai kebijakan mengatasi tingginya nilai yen, serta untuk membantu industri manufaktur dan industri ekspor dalam negeri Jepun yang telah mengalami penurunan daya saing akibat tingginya nilai yen. Pada waktu itu, tingkat diskonto rasmi diturunkan hingga 2,5% yang sekaligus merupakan tingkat terendah sejak berakhirnya Perang Dunia II. Akibat menguatnya nilai yen secara drastis, di pasar uang terjadi kerugian besar dalam aset denominasi dolar AS seperti obligasi pemerintah Amerika Syarikat. Kerugian tersebut mendorong kembalinya dana-dana ke dalam negeri yang tidak memiliki risiko valuta asing. Sebagai akibatnya, harga saham di bursa saham dan harga tanah di pasar realestat meningkat. Indeks Nikkei mencatat rekor tertinggi pada 29 Desember 1989, ketika mencapai intraday tertinggi 38.957,44 poin sebelum ditutup pada 38.915,87 poin. Kenaikan nilai aset dan laba di atas kertas yang disebabkannya membuat individu dan perusahaan makin memperbesar investasi. Tingginya nilai jaminan dan nilai aset membuat bank-bank makin memperbesar pinjaman hingga terjadi ekonomi gelembung.

## Rujukan

## Pautan luar

* (Inggeris) Asset Price Bubble in Japan in the 1980s: Lessons for Financial and Macroeconomic Stability
# Heijō-kyō

Pelan tanah Heijō Kyō
Kawasan tapak Heijo-kyo
**Heijō-kyō** (平城京, atau *Heizei-kyō*, juga disebut 奈良の都, *Nara no miyako*), ibu kota negara Jepun semasa zaman Nara, dari 710-740 dan sekali lagi pada 745-784. Istana Heijō disenaraikan tapak Warisan Dunia UNESCO bersama-sama istana di sekita bandar Nara.

Pemaisuri Genmei mengarahkan ibu kota Imperial berpindah dari Fujiwara-kyō ke Heijō-kyō pada 708, jadi ibu kota telah dipindiah ke Heijō-kyō pada 710.
Heijō-kyō dibinan berdasarkan kota Chang'an, ibu kota Dinasti Tang di China, walapun Heijō-kyō tidak mempunyai banyak dinding. Di kota tersebut, terdapat banyak pedagang dan peniaga dari China, Korea, India, and mereka memperkenalkan pelbagai budaya luar kepada Heijō-kyō melalui Laluan Sutera. Akhrinya, Heijō-kyō dijadikan sebagai ibu kota antarabangsa dan politik Jepun, dengan jumlah penduduk mencecah kira-kira 100,000 orang.
Bentuk keseluruhan kota tersebut adalah segi empat tidak sekata, dan keluasanya adalah 25 km2.

## Galeri

* Daigokuden
* Suzakumon
* Suzakumon pada waktu malam
* Kereta api melintasi kawasan Heijo-kyo pada Laluan Nara
# Perlembagaan

**Perlembagaan** (Jawi: ‏ڤرلمباڬاءن‎‎) atau **konstitusi** sesebuah organisasi atau negara menjelaskan bentuk, struktur atau tata, kegiatan, sifat dan peraturan utama pemerintahannya dalam bentuk undang-undang penting yang biasanya dikeluarkan seorang penguasa (baik seorang raja, maharaja atau sultan) lalu digunakan secara meluas dalam penggubalan undang-undang berkanun - undang-undang jenis ini adakalanya digubah mengikut kerelevanan dengan ketua agama (misalnya seorang Paus sepertimana yang lazim di kerajaan-kerajaan Dunia Kristian beraliran Gereja Katolik).

Organisasi-organisasi yang biasanya menggunakan konsep ini termasuklah:

* Pemerintah/kerajaan dan badan-badan yang berkaitan
* Persatuan-persatuan sukarela
* Kesatuan sekerja
* Parti-parti politik
* Syarikat-syarikat

Sesebuah organisasi mungkin diberi kuasa tertentu dengan syarat ia mematuhi perlembagaan atau piagam yang terhad (charter limitation). Terma Latin *ultra vires* merujuk kepada segala kegiatan yang terkeluar dari skop kegiatan yang dibenarkan oleh perlembagaan organisasi tersebut. Contohnya, sebuah kesatuan pelajar mungkin ditegah dari terlibat dengan kegiatan yang tidak berkaitan dengan hal ehwal pelajar. Sekiranya kesatuan ini masih melibatkan diri dalam kegiatan yang tidak berkaitan dengan pelajar, kegiatannya boleh dianggap sebagai 'ultra vires'. Satu contoh lagi ialah undang-undang negeri. Jika perlembagaan negara menetapkan bahawa pemerintahan negeri tidak berkuasa atas hal-hal perbankan, sebarang undang-undang negeri yang melibatkan bank boleh dianggap sebagai termansuh atau "ultra vires" oleh Mahkamah Persekutuan atau Mahkamah Perlembagaan.

## Peristilahan

Perkataan "perlembagaan" yang lazim dipakai dalam baku Malaysia datangnya daripada pengimbuhan *lembaga* - ia mula dipakai dalam tujuan rasmi melalui Perlembagaan Persekutuan Tanah Melayu 1948. Perkataan *konstitusi* yang lazim dalam baku Indonesia pula merupakan kata pinjaman melalui pembelandaan istilah akar bahasa Latin *cōnstitūtiō* "tubuhan kekal" terbitan *cōnstituere* lakuran *com-* (bersama) dan *statuere* (mendirikan).

Terdapat juga duluan lain kepada pengungkapan konsep dokumen asas dan tataperintah negara:

* "**undang-undang tubuh**", dipakai untuk seberapa dokumen utama beberapa negeri di Malaysia - misalnya yang digubal dan dipunyai kerajaan Johor sejak tahun 1895 semasa kerajaan tersebut menjalani pemodenan tatanegara di bawah pemerintahan Maharaja Abu Bakar.
* "**undang-undang dasar**", sepertimana yang dipakai untuk dokumen asas rasmi pemerintahan Republik Indonesia digubal tahun 1945 selepas ia merdeka dari Belanda

## Rujukan